**Kerropa minä näit**

1. Kerropa mitä näit metsässä eilen, kerro mitä näit.  
Kerropa mitä näit metsässä eilen, katsomaan kun jäit.  
  
Jänöjussi hyppeli innoissaan,   
hyppeli pilviin asti  
heilutti pehmeitä tassujaan,   
nauroi niin makeasti.

2. Kerropa mitä näit metsässä eilen, kerro mitä näit.  
Kerropa mitä näit metsässä eilen, katsomaan kun jäit.

Koivut ne huojui tuulessa,  
kaukana käki kukkui.  
Aurinko Tanssi lammella,  
pöllö se yhä nukkui.

**Kevättuuli**

Kevättuuli se mulle niin hauskasti, joka puuta ja pensasta soittaa.  
Pihapolkuja pitkin se hyppelee, taisi juostessa minutkin voittaa.  
  
Kevätauringon katse niin kirkas on, että sirrillä silmin mä kuljen.  
Jopa tuonne se kasvatti vuokkoja, koko kimpun mä käsihini suljen.  
  
Kevätsatehella vainen niin lysti on, että loiskis ja läiskis mä astun.  
Kevätpuronen se myllyä pyörittää, enpä huoli, vaikka mä kastun.  
  
Kevät kutsuvi perhot ja lintuset ja se laineiden leikkiä antaa.  
Ihan kaikki se meidätkin lapsoset suven riemujen sylihin kantaa.

**Ihme ja kumma**

1. Auringossa aina  
varjo seuraa kulkijaa  
kun päivä painuu pilveen  
niin varjo katoaa

Maailmassa monta  
on ihmeellistä asiaa,  
se hämmästyttää, kummastuttaa  
pientä kulkijaa  
  
2. Siilillä on piikit,  
linnulla on höyhenet,  
pupulla ja oravalla  
turkit pehmoiset  
  
Maailmassa monta…  
  
3. Muurahaiset aina  
rakentaa ja rakentaa,  
vaan eivätkö ne koskaan  
valmihiksi saa?  
  
Maailmassa monta…  
  
4.Matkamies käy rantaan  
lammen vettä juodakseen,  
niin peilikuva katsoo  
alta tyynen veen  
  
Maailmassa monta…  
  
5. Mitenkähän lumpeet  
kelluu veden pinnalla,  
ja yhtä kevyt korento  
on niiden rinnalla?  
  
Maailmassa monta…  
  
6. Kalat asuu vedessä  
ja kuu ja tähdet taivaalla,  
mut lapset voivat purjehtia  
unilaivalla  
  
Maailmassa monta…

**Oravan pesä**

1. Kas kuusen latvassa oksien alla  
on pesä pienoinen oravalla,  
sen poikaset siinä ne leikkiä lyö  
ja pikku hampahin siementä syö.

2. On siinä vihreä, vilpoinen katto  
ja naavoista lämpöinen lattiamatto  
ja pikkuruikkuset ikkunat  
ja vuoteena sammalet vihannat.

3. Kun talven tuulet ne metsässä laukkaa  
ja lumet ne lentää  
ja pakkanen paukkaa,  
niin oravan pesässä pienoinen pää  
se ikkunan reiästä pilkistää.

4. Ja kuusonen tuutivi tullessa ehtoon  
siell' oravan poikaset tuttuhun kehtoon.  
Ja elämä heillä on herttaisaa,  
kun kuusen latvassa keinua saa.

**Peipposen pesä**

1. Teki peipponen koivuhun pesän,  
asui siellä se kaiken kesän.  
:,:Oli kesä kesä kesä,  
oli pesä pesä pesä  
tuolla koivussa korkealla.:,:

2. Aina aamusta iltahan asti  
lauloi peipponen reimuisasti.  
Oli kesä kesä kesä...

3. Sitten peipponen lapsille huusi:  
- Tääl on pieniä munia kuusi!  
Oli kesä...

4. Tuli munista poikaset somat,  
sanoi peippo:  
-Ne minun on omat!  
Oli kesä...

4. Nytpä peipolla kiire on, hoppu,  
kun aina se ruoka on loppu.  
Oli kesä...

5. Vaan syksy kun saapuvi milloin,  
ovat poikaset suuria silloin.  
Oli kesä...

6. Silloin poikasten siivet jo kantaa  
kohti kaukaista taivaan rantaa.  
Oli kesä...

7. Kuulet vielä sä pilvistä asti  
niiden laulavan riemuisasti.  
Oli kesä...

**Mörri-Möykky**

1. Korpikuusen kannon alla on Mörri-möykyn kolo.  
Siellä on koti ja siellä on peti ja peikolla pehmoinen olo.  
Siellä on koti ja siellä on peti ja peikolla pehmoinen olo.  
Tiu tau tiu tau tili tali tittan sirkat soittaa salolla.  
:,: pikkuiset peikot ne piilossa pysyy kirkkaalla päivän valolla. :,:

2. Syksyn tullen sieniä kasvaa karhunkankahalla.  
:,: Mörri-Möykky se sateessa istuu kärpässienen alla. :,:  
Tiu tau tiu tau.....

3. Ottaisin minä Mörri-Möykyn jos vain kiinni saisin  
:,: pieneen koriin pistäisin ja kotiin kuljettaisin :,:  
Tiu tau tiu tau.....

4. Vaan eipä taida meidän äiti peikkolasta ottaa,  
:,: eipä se edes usko että Mörri-Möykky on totta. :,:  
Tiu tau tiu tau...

**Vanhoja poikia viiksekkäitä**

1. Saimaan saaressa pikkuinen torppa,  
Istuu portailla Nestori Miikkulainen.  
Huuliharppuaan soittaa, ja norppa  
Nousee pinnalle pärskähtäen.  
Aallon alla se suunnisti soittajan luo,  
Sille tuttua tutumpi on sävel tuo.  
Laulu kertoo näin mitä on yksin kun jää,  
Hyvin hylje sen ymmärtää.

Tanssittu koskaan ei Nestorin häitä,  
Maailma houkutti pois morsion.  
Vanhojapoikia viiksekkäitä.  
Mies sekä hylje kumpikin on.

2. Saimaan saaressa pikkuinen torppa,  
Sinne elämän toveri tahtonut ei.  
Yksin Nestori jäi kuten norppa,  
Myös sen kumppanin kohtalo vei.  
Suuri Saimaa mut sata on hylkeitä vaan,  
Kohta jäljellä ei ehkä ainuttakaan.  
Huuliharppua soittelee Miikkulainen,  
Yksi ymmärtää kaipuun sen.

Tanssittu koskaan ei Nestorin häitä…

Saimaan saaressa pikkuinen torppa,  
Istuu portailla Nestori Miikkulainen.  
Lepokivellään iäkäs norppa  
Katsoo ystävää ymmärtäen.  
Suuri Saimaa mut naista sen rannoilta vaan  
Ei näin tuuliseen saareen saa asettumaan.  
Kuten norpan, on määrä myös Miikkulaisen  
Olla sukunsa viimeinen.  
  
Tanssittu koskaan ei Nestorin häitä…

**Metsän laulajaiset**

1. Näin metsän halki viesti soi:  
Nyt laulajaiset on!  
ja soittimiaan soittajat   
virittää kuntohon.  
Ne raikuilee, ne kaikuilee,   
ne soittaa, riemuitsee,  
ja viulut soi ja huilut soi   
ja metsä vastailee.

2. On tiklivarpu lahjakas  
ensiviulun soittaja  
ja ystävänsä peipponen  
säestää toisella.  
Mut laulajatar satakiel  
nyt tenhoo laulullaan,  
ja hamppuvarpu huilullaan  
puhaltaa innoissaan.  
  
  
3. Klaneettia rastas soittelee  
ja korppi bassoa,  
niin että metsä vapisee  
sen synkkää soittoa.  
On rummunlyöjä käkönen,  
kas, kiuru lentelee  
ja kaiken luonnon riemuksi  
ilmoissa laulee.  
  
  
4. Ja tikka johtaa soittoa,  
on vallan innoissaan.  
Hän tahtia nyt tarkkaa lyö  
pitkällä nokallaan.  
Mut jänö kulkee kummissaan,  
kun luonto laulaa, soi,  
nyt hyttysetkin surisee  
ja metsä huminoi.

**Katso luontoa ja huomaa**

Katso kukkaa jonka terälehdet aamuun aukeaa.   
Katso maata joka kimmeltävän kastepeitteen saa.   
Katso puuta josta linnunlaulu helkkyvästi soi.   
Katso luontoa ja huomaa, että Luojan luomaa parantaa ei voi.  
  
Joka metri on niin sointuvaa kuin paras maalaus.  
Joka siveltimen vedolla on oma tarkoitus.  
Kunpa pinnalliset mielihalut meiltä saatais pois  
Niin ihmisetkin soveltua silloin luontoon vois.  
  
Katso kukkaa jonka terälehdet aamuun aukeaa.   
Katso maata joka kimmeltävän kastepeitteen saa.   
Katso puuta josta linnunlaulu helkkyvästi soi.   
Katso luontoa ja huomaa, että Luojan luomaa parantaa ei voi.  
  
Meistä moni tahtoo huoneitansa tauluin koristaa,  
vaikka ikkunasta väriloisto kaunein aukeaa.  
Ellet vielä tuota luonnon suurta nerokkuutta nää,  
et myöskään silloin elämää voi täysin ymmärtää.  
  
Katso kukkaa jonka terälehdet aamuun aukeaa.   
Katso maata joka kimmeltävän kastepeitteen saa.   
Katso puuta josta linnunlaulu helkkyvästi soi.   
Katso luontoa ja huomaa, että Luojan luomaa parantaa ei voi.

**On ihmeitä niin paljon**

1. Kerro äiti mistä sateenkaari värit saa,  
kuka kaaren maahan rakentaa?  
Miksi kukka kaunein hetkisen vain kukoistaa  
ja syksyn tullen lehdet pudottaa?  
Mitä kuuluu eläimille, linnuille ja perhosille,   
jaksavatko siivet kotiin asti kannattaa?

2. Kerro äiti minne öiset tähdet katoaa,  
kun taas päivä alkaa sarastaa?  
Miksi joskus pilvet iskee maahan salamaa,   
tai sanot kuinka tuulet puhaltaa?  
Kuka tietää suloisista, enkeleistä tuhansista,  
voiko ihmissilmä nähdä aamuruskan taa?

On ihmeitä niin paljon alla taivaan  
ja asioita joista tiedä en.  
Sua vaikka kysymyksilläni vaivaan,  
niin hymystäsi luen vastauksen.  
Sun katseessasi näen rakkauden.

3. Kerro äiti kuinka lumi on niin valkeaa,  
miksi lehdet puihin puhkeaa?  
Miten unet ihanimmat oikein muodon saa  
ja missä voikaan olla unten maa?  
Mitä tiedät joutsenista, erämaista pohjoisista,  
miksi nousee aurinko ja kaste kimaltaa?

On ihmeitä niin paljon alla taivaan…

**Lintu ja lapsi**

1. Lapsella vain voi silmät niin loistaa  
Lintuja kun hän katsella saa  
Haaveita vain se vapauden toistaa  
Lintuset nuo ja kaunis maa

2. Kauniina niin nään aalloilla laivan  
Tuuli kun vain on ystävä sen  
Alta se pois käy huolten ja vaivan  
Laulu sen on niin valkoinen

3. Valkoinen niin on syntymä laulun  
Rakkaus vain kun äiti on sen  
Valkoinen niin on kangaskin taulun  
Maalata voit sä auringon

4. Aurinko saa taas elämän kukkaan  
Kasvoista nään sen ystävien  
Aurinko saa ei painua hukkaan  
Kehto kun on se rakkauden

5. Laulaa niin saat  
Lentää taivaat  
Laulaa myös saan  
Niin jään maahan

6. Ei mua voi nyt siivet pois kantaa  
Lapsi mä oon ja pienin kai maan  
Mulle sä voit näin toivoa antaa  
Murheeseen mun nyt mustimpaan

7. Musta on yö nyt ihmisten mielen  
Kurjuutta pois ei sodilla saa  
Muistaa jos voit sä rakkauden kielen  
Lintujen ois ja lasten maa

8. Lapsella vain voi silmät niin loistaa  
Lintuja kun hän katsella saa  
Haaveita vain se vapauden toistaa  
Lintuset nuo ja kaunis maa

9. :,: Laulaa niin saat  
Lentää taivaat  
Laulaa myös saan  
Maahan jään vaan.:,:

**Kiva kun on mukavaa**

1. Aurinko paistaa koulun ikkunaan  
on kevätväsymys ja haukotuttaa  
ope kysyy “miss on Saharan erämaa”  
väliikö ton kunhan mollikaa saa  
Laulaahan ne linnut talvenkin  
mut kesällä ne laulaa paremmin  
hei, pappa, ripa avaa kesämaisemaan  
kesäloma alkaa, pannaan haisemaan  
  
Jäätelö - kesäkuussa asfaltilla tanssitaan  
Hyytelö - heinäkuussa kansa lojuu hiekkarannoillaan  
Kuutamo - elokuussa kullan kanssa haaveillaan  
Kesäloma on, kiva kun on mukavaa  
  
2. Jotain Jaakopin poikain isän nimeä  
kysyy kateederilta ääni kimeä  
voi kun lattapäät nää olisi jo laineilla  
pääsis niinku pienemmillä paineilla  
Jos ei koulu kohta lopu, tehdään kapina  
mennään perä ellä puuhun niin kuin apinat  
sillä banaania on ja se syödään pois  
voi kun kesäloma jo meillä ois  
  
Jäätelö - kesäkuussa asfaltilla tanssitaan  
Hyytelö - heinäkuussa kansa lojuu hiekkarannoillaan  
Kuutamo - elokuussa kullan kanssa haaveillaan  
Kesäloma on, kiva kun on mukavaa

**Kirje kuulle**

1. Ketunpoika punaturkki  
ketunleipää haukkaa.  
Illan tullen joenrantaan  
mutkitellen laukkaa.  
Oispa soma kaverinsa  
kanssa yössä olla,  
kaarnaveneen kulkua  
kuulla kuutamolla.  
Täällä yksi ketunpoika  
kaipaa ystävää.  
Kuka tassuun tarttuisi,  
kumppaniksi jää?  
  
2. Ketunpoika oksan viskaa  
joenveden juoksuun.  
Ehkä toinen yksinäinen  
vastaa turkin tuoksuun.  
Ketunlaulu tunteellinen  
on kuin kirje kuulle.  
Kesäöinen terveinen  
rannan lehtipuulle.  
Täällä yksi ketunpoika…  
  
3. Kohtaa tiellä joenmutkan  
kaksi kettulasta,  
kaikki kaveruuden kellot  
soittaa nyt ja vasta.  
Ystäväksi yksinäisen  
löytyi punaturkki,  
kuutamoista kulkua ,  
villiminkit kurkki.  
Täällä yksi ketunpoika…

**Viimeinen vihellys**

1. Jos jälleen myöhästyt,  
juna onkin lähtenyt,  
kuulla voit nyt viime vihellyksen vain.  
  
Kauempaa ja kauempaa,   
kauempaa ja kauempaa   
kuulla voit nyt viime vihellyksen vain.

2. Kohta lippu kohoaa,  
siksi koeta kiiruhtaa,  
muutoin kuulet viime vihellyksen vain.  
  
Kauempaa ja kauempaa…  
  
3. Minä kyllä vartioisin,  
juna tinkimättömin  
päästää viime vihellyksen vain.  
  
Kauempaa ja kauempaa…

**Suvivirsi**

1. Jo joutui armas aika   
ja suvi suloinen.   
Kauniisti joka paikkaa  
koristaa kukkanen.   
Nyt siunaustaan suopi  
taas lämpö auringon,  
se luonnon uudeks' luopi,   
sen kutsuu elohon.   
  
2. Taas niityt vihannoivat   
ja laiho laaksossa,  
puut metsän huminoivat  
taas lehtiverhossa.  
Se meille muistuttaapi   
hyvyyttäs', Jumala,  
ihmeitäs' julistaapi   
se vuosi vuodelta.  
  
3. Taas linnut laulujansa   
visertää kauniisti,  
myös eikö Herran kansa   
Luojaansa kiittäisi!   
Mun sieluni, sä liitä   
myös äänes' kuorohon   
ja armon Herraa kiitä,   
kun laupias hän on.